Pingpong di Sukan Olimpik Musim Panas 2020

Pingpong di Sukan Olimpik Musim Panas 2020 telah diadakan pada 24 Julai hingga 6 Ogos 2021 di Gimnasium Metropolitan Tokyo. Sebanyak lima acara dipertandingkan dalam sukan ini melibatkan 173 orang pemain dari 57 negara.

Perlawanan ini pada mulanya dijadualkan berlangsung pada tahun 2020, namun ditangguhkan ke tahun 2021 akibat Pandemik COVID-19.

Pengenalan 
Pingpong atau tenis meja merupakan sejenis sukan dan permainan dalam yang amat terkenal di Asia Timur. Sukan pingpong mula diperkenalkan dalam Sukan Olimpik pada tahun 1988 di Seoul, Korea Selatan. Sukan ini telah dipertandingkan sebanyak sembilan kali dalam Sukan Olimpik. Sebanyak tujuh acara pernah dipertandingkan iaitu perseorangan lelaki dan wanita, berpasukan lelaki dan wanita, beregu lelaki dan wanita (terakhir dipertandingkan pada tahun 2004) serta beregu campuran (mula dipertandingkan pada tahun 2020).

China menjadi negara yang paling berjaya dalam sukan ini dengan meraih 60 pingat iaitu 32 emas, 20 perak dan lapan gangsa diikuti Korea Selatan dengan 18 pingat iaitu tiga emas, tiga perak dan 12 gangsa. Hanya China, Korea Selatan, Jepun dan Sweden yang mempunyai sekurang-kurangnya satu pingat emas dalam sukan ini.

Penyertaan 
Seramai 173 orang atlet mewakili 57 negara dalam sukan ini. Seorang atlet dari Republik Czech menarik diri setelah disahkan positif COVID-19. Dua negara iaitu China dan Hungary menggantikan atlet yang cedera dengan atlet simpanan dalam acara berpasukan.

Jadual

Pungutan pingat

Jadual pingat

Pemenang pingat

Rujukan 

Pingpong di Sukan Olimpik Musim Panas 2020
Acara di Sukan Olimpik Musim Panas 2020
Sukan Olimpik Musim Panas 2020
Pingpong di Sukan Olimpik Musim Panas